18.9.2023
MT
Il-Ġurnal Uffiċjali tal-Unjoni Ewropea
L 229/27
Artikolu 14 Fonderiji miftuħa tal-UE 1.
Il-Fonderiji miftuħa tal-UE għandhom faċilitajiet għall-manifattura tas-semikondutturi li huma l-ewwel tat-tip tagħhom fl-Unjoni li joffru kapaċità ta’ produzzjoni lil impriżi mhux relatati u b’hekk jikkontribwixxu għas-sigurtà talprovvista għas-suq intern u r-reżiljenza tal-ekosistema tas-semikondutturi tal-Unjoni u, barra minn hekk huma jistgħu, fejn rilevanti, jikkontribwixxu għas-sigurtà tal-katina tal-provvista globali tas-semikondutturi. 2.
Fil-mument li tissottometti applikazzjoni f’konformità mal-Artikolu 15(1), fonderija miftuħa tal-UE għandha tkun meħtieġa tikkwalifika bħala faċilità li hija l-ewwel tat-tip tagħha.
3.
Fonderija miftuħa tal-UE għandha tissodisfa r-rekwiżiti li ġejjin:
(a) l-istabbiliment tagħha jkollu impatt pożittiv ċar, b’effetti kollaterali lil hinn mill-impriża jew l-Istat Membru kkonċernat, fuq il-katina tal-valur tas-semikondutturi tal-Unjoni fuq terminu medju sa twil, bil-ħsieb li jiġu żgurati s-sigurtà talprovvista u r-reżiljenza tal-ekosistema tas-semikondutturi, inkluż it-tkabbir ta’ negozji ġodda u SMEs, u li jsir kontribut għat-tranżizzjonijiet ekoloġiċi u diġitali tal-Unjoni, filwaqt li jitqies, b’mod partikolari, il-punt sa fejn din toffri kapaċità ta’ produzzjoni front-end jew back-end, jew it-tnejn, lil impriżi li ma jkunuxx relatati mal-faċilità, jekk ikun hemm domanda suffiċjenti; (b) tipprovdi assigurazzjoni li ma tkunx soġġetta għall-applikazzjoni ekstraterritorjali tal-obbligi ta’ servizz pubbliku ta’ pajjiżi terzi b’mod li jista’ jimmina l-kapaċità tal-impriża li tikkonforma mal-obbligi stipulati fl-Artikolu 26(1) u timpenja ruħha li tinforma lill-Kummissjoni meta jinqala’ tali obbligu; (c) tinvesti fl-Unjoni f’innovazzjoni kontinwa bil-ħsieb li jinkisbu avvanzi konkreti fit-teknoloġija tas-semikondutturi jew fit-tħejjija ta’ teknoloġiji tal-ġenerazzjoni li jmiss; (d) tappoġġa r-riżerva ta’ talent tal-Unjoni permezz tal-iżvilupp u l-implimentazzjoni ta’ taħriġ edukattiv u tal-ħiliet u billi żżid ir-riżerva ta’ forza tax-xogħol kwalifikata u tas-sengħa. 4.
Meta fonderija miftuħa tal-UE toffri kapaċità ta’ produzzjoni lil impriżi mhux relatati mal-operatur tal-faċilità, hija għandha tistabbilixxi u żżomm separazzjoni funzjonali adegwata u effettiva tal-proċessi tad-disinn u tal-manifattura sabiex tiżgura l-protezzjoni tal-informazzjoni li tinkiseb f’kull stadju. 5.
Għall-finijiet ta’ investiment fl-innovazzjoni kontinwa f’konformità mal-paragrafu 3, il-punt (c), ta’ dan l-Artikolu, fonderija miftuħa tal-UE għandu jkollha aċċess preferenzjali għal-linji pilota stabbiliti f’konformità mal-Artikolu 5, il-punt (b).
Kwalunkwe aċċess preferenzjali bħal dan la għandu jeskludi u lanqas jipprevjeni aċċess effettiv fuq termini ġusti għallinji pilota minn impriżi interessati oħra, b’mod partikolari negozji ġodda u SMEs.
Artikolu 15 Applikazzjoni għall-istatus bħala faċilità ta’ produzzjoni integrata jew fonderija miftuħa tal-UE 1.
Kwalunkwe impriża jew kwalunkwe konsorzju ta’ impriżi jista’ jippreżenta applikazzjoni lill-Kummissjoni biex jagħti lil proġett l-istatus ta’ faċilità ta’ produzzjoni integrata jew fonderija miftuħa tal-UE. 2.
Il-Kummissjoni għandha, filwaqt li tqis il-fehmiet tal-Bord Ewropew dwar is-Semikondutturi, tivvaluta l-applikazzjoni permezz ta’ proċess ġust u trasparenti abbażi tal-elementi li ġejjin: (a) il-konformità mal-kriterji stabbiliti fl-Artikolu 13(2) jew l-Artikolu 14(2), rispettivament, u impenn ta’ konformità malArtikolu 13(3) jew l-Artikolu 14(3), rispettivament; (b) pjan ta’ direzzjoni tan-negozju li jevalwa l-vijabbiltà finanzjarja u teknika tal-proġett, b’kont meħud tal-ħajja kollha tiegħu, inkluż informazzjoni dwar kwalunkwe sostenn pubbliku ppjanat; (c) esperjenza mixhuda bi prova tal-applikant fl-installazzjoni u fl-operat ta’ faċilitajiet simili;